*****

ΚΑΝΟΝΙΣΜΟΣ (ΕΟΚ) αριθ. 324/81 ΤΗΣ ΕΠΙΤΡΟΠΗΣ

της 4ης Φεβρουαρίου 1981

περί του καθεστώτος εισαγωγών στην Ιταλία οθονών κλίνης υφασμένων (κατηγορίας 20) καταγωγής Πακιστάν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών κλωστοϋφαντουργικών προϊόντων καταγωγής τρίτων χωρών (1), στην παρούσα μορφή του, και ιδίως τα άρθρα 11 και 15,

Εκτιμώντας:

ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στην Ιταλία οθονών κλίνης υφασμένων (κατηγορίας 20) καταγωγής Πακιστάν έχουν υπερβεί τα όρια που καθορίζονται στην παράγραφο 3 του εν λόγω άρθρου·

ότι σύμφωνα με τις διατάξεις της παραγράφου 5 του εν λόγω άρθρου, αίτηση για διαβουλεύσεις κοινοποιήθηκε στο Πακιστάν στις 13 Οκτωβρίου 1980 και ότι, κατόπιν των διαβουλεύσεων που διεξήχθησαν, πρέπει να υπαχθούν τα εν λόγω προϊόντα σε ποσοτικά όρια για τα έτη 1981 έως 1982·

ότι σύμφωνα με τους όρους της παραγράφου 13 του εν λόγω άρθρου, η τήρηση των ποσοστικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του εν λόγω κανονισμού·

ότι τα εν λόγω προϊόντα, που εξήχθησαν από το Πακιστάν μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το ποσοστικό όριο του έτους 1981·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στην Ιταλία των προϊόντων της κατηγορίας που περιλαμβάνεται στο παράρτημα, καταγωγής Πακιστάν, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2 παράγραφος 1.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από το Πακιστάν προς την Ιταλία μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη της προσκομίσεως φορτωτικής ή άλλου εγγράφου που αποδεικνύει ότι η αποστολή έλαβε πράγματι χώρα κατά την εν λόγω περίοδο.

2. Οι εισαγωγές των προϊόντων που αποστέλλονται από το Πακιστάν προς την Ιταλία μετά την έναρξη ισχύος του παρόντος κανονισμού υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.

3. Για την εφαρμογή των διατάξεων της παραγράφου 2, όλες οι ποσότητες των προϊόντων που αποστέλλονται από το Πακιστάν από την 1η Ιανουαρίου 1981 και τίθενται σε ελεύθερη κυκλοφορία αφαιρούνται από το ποσοτικό όριο που θεσπίσθηκε για το έτος 1981.

Άρθρο 3

Ο παρών κανονισμός αρχίζει να ισχύει τη δεύτερη ημέρα από τη δημοσίεσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως την 31η Δεκεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 4 Φεβρουαρίου 1981.

Για την Επιτροπή

Wilhelm HAFERKAMP

Μέλος της Επιτροπής

(1) ΕΕ αριθ. L 365 της 27. 12. 1978, σ. 1.

ΠΑΡΑΡΤΗΜΑ

1.2.3.4.5.6.7,8 // // // // // // // // Κατη-

γορία

// Κλάση

του Κοινού

Δασμολογίου

// Κωδικός αριθμ.

ΝΙΜΕΧΕ

(1981)

// Περιγραφή εμπορευμάτων

// Κράτη

μέλη // Μονάδες // Ποσοτικά όρια από

1 Ιανουαρίου

έως 31 Δεκεμβρίου

1.2.3.4.5.6.7.8 // // // // // // // 1981 // 1982 // // // // // // // // // 20

// 62.02

Β Ι α)

γ) // // Οθόνα κλίνης, τραπέζης, καθαριότητος υπηρεσίας ή μαγειρείου. Παραπετάσματα, παραπετάσματα διαφανή υαλοπινάκων θυρών και παραθύρων και έτερα είδη επιπλώσεως: // Ι // τόνοι // 445 // 472 // // // // Β. Έτερα: // // // // // // // 62.02-12, 13, 19 // Οθόναι κλίνης, υφασμέναι // // // // // // // // // // // //